als_Latn dik_Latn sag_Latn
Nuk ndalet Juventus, Lacio ndesh “ngërçin” Cagliari
Torinezët e Juventus vijojnë rrugëtimin të pashqetësuar drejt titullit të 6-të rradhazi në Serie A, pasi kanë mundur në transfertë skuadrën e Sampdorias.
Bardhezinjve u ka mjaftuar një gol i i Cuadrados në minutën e 7′ të pjesës së parë, që Juve të merrte një tjetër 3-pikësh në transfertë.
Edhe pse u përpoq të arrinte barazimin, sampdorianët nuk mundën të çanin dot mbrojtjen e kampionëve në fuqi të Italisë.
Ndërkohë që në takimet e tjera, Atalanta është rikthyer të fitorja, pas humbjes së thellë 7-1 ndaj Interit, javën e kaluar. Ekipi i Berishës mposhti me rezultatin 3-0 Pescaran e Memushajt.
Lazio e portierit tjetër të kuqezinjve, Thomas Strakosha, ndalet pas 4 fitoresh radhazi, pasi barazuan 0-0, në Cagliari. Megjithë këtë rezultat ata vijojnë të mbeten në vendin e katërt të renditjes.
Fiorentina mposhti Crotonen në transfertë me rezultatin 0-1, Bologna mundi Chievon me përmbysje 4-1, ndërkohë që më herët në drekë Napoli triumfoi në transfertë ndaj Empolit 2-3. /Blitz.al/
als_Latn als_Latn als_Latn als_Latn als_Latn als_Latn als_Latn